b'\n_START_ARTICLE_\nOnanija\n_START_PARAGRAPH_\nOnanija je predvsem sinonim za masturbacijo, spolno samozadovoljevanje, vendar jo nekateri povezujejo \xc5\xa1e s tako imenovanim coitus interruptus. Izraz izvira iz Svetega pisma, iz zgodbe o Onanu in Tamari.\n_START_SECTION_\nIzvor pojma\n_START_PARAGRAPH_\nStara zaveza pripoveduje zgodbo, da se je moral Onan, Judov sin, po smrti brata Hera, ki ga je Bog kaznoval s smrtjo, ker se je pregre\xc5\xa1il, poro\xc4\x8diti z bratovo vdovo Tamaro, vendar se tega brani. Ko se ji pribli\xc5\xbea, oskruni sebe in dru\xc5\xbeinsko \xc4\x8dast, ker semena no\xc4\x8de dati za to, da bi z njim zaplodil bratovo potomstvo, temve\xc4\x8d ga raje razlije po tleh. Za tak\xc5\xa1no brezsramnost ga tudi zadene Gospodova kazen in mora umreti._NEWLINE_Iz pripovedke v Bibliji ni popolnoma jasno, kaj je to pravzaprav bilo: masturbacija ali coitus interruptus. Kasnej\xc5\xa1i rodovi so se oprijeli prve hipoteze in pravijo samozado\xc5\xa1\xc4\x8devanju mo\xc5\xa1kih ali \xc5\xbeensk \xc5\xa1e danes onanija, po gre\xc5\xa1nikovem imenu. Vendar v hebrejskem kulturnem okolju tistega \xc4\x8dasa masturbacije niso preganjali, \xc4\x8demur sledi, da gre Onanu prej pripisati coitus interruptus.'